રિઝર્વ બેંક ઓફ ઇન્ડિયા અને સરકાર વચ્ચે ચાલી રહેલી તકરારમાં સરકારે બુધવારે પોતાનું પક્ષ રજૂ કર્યો હતો. નાણા મંત્રાલયે એક પ્રેસ નોટ રજૂ કરી જણાવ્યું છે કે આરબીઆઇ એક્ટની પરિધિમાં રિઝર્વ બેન્કની સ્વાયત્તા જરુરી છે અને તે તેનો આદર કરે છે. મંત્રાલય દ્વારા જારી નિવેદનમાં જણાવાયું કે, 'આરબીઆઇ એક્ટની જોગવાઈઓ હેઠળ કેન્દ્રીય બેંકની સ્વાયત્તા જરૂરી છે અને સ્વીકૃત શાસન જરૂરી છે. ભારતમાં સરકારોએ તેની સમૃદ્ધિ સાથે તેનું સન્માન પણ કર્યું છે.'